Exces de zel în semnalizarea unei intersecții din cartierul Berceni, din Capitală. Șase semne de circulație identice au fost montate unul lângă altul.

Foto: Cristina Găvruș/Facebook

Citiţi şi: Dragnea îşi pregăteşte plecarea de la putere. Şi întoarcerea. Ca preşedinte

Indicatoarele rutiere au apărut la intersecția Bulevardului Costantin Brâncoveanu cu strada Nițu Vasile, în sectorul 4 al Capitalei.

Imaginea a fost postată pe Facebook de Cristina Găvruș: „Băluță ne mai ia de proști câteodată, da’ nu ne supărăm, că ni-l merităm.”.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Montarea indicatoarelor rutiere în Capitală intră în atribuţiile Generale ale Administraţiei Străzilor Bucureşti, aflată sub Consiliul General al Municipiului București. Pe site-ul instituției se arată că în atribuțiile ASB intră construcția de noi poduri și pasaje, administrarea, întreţinerea și reabilitarea reţelei stradale, a podurilor şi pasajelor rutiere supra şi subterane existente, precum şi a lucrărilor de exploatare, întreţinere şi reparaţii a sistemului de dirijare şi semnalizare rutieră (semaforizare, indicatoare şi marcaje rutiere), construirea, amenajarea şi exploatarea parcajelor publice de utilitate generală pe teritoriul Municipiului Bucureşti.